Folkene bag Hjørring Revyen jubler. For billetterne til årets forestillinger går som varmt brød. Forklaringerne til det gode billetsalg er mange, lyder det. - Rigtig mange vælger en hel aften i byen der starter med spisning, efterfølgende revy, og mange gange også en afslutning ude i byen. Ligeledes oplever vi at flere og flere virksomheder inviterer kunder og medarbejdere til revy, siger revydirektør Henrik Baloo Andersen. Årets Hjørring Revyen præsenterer Preben Kristensen, Anne Sofie Espersen, Trine Gadeberg, Kasper Le Fevre og Carsten Svendsen på de skrå brædder. Revyen spiller 40 forestillinger på Vendsyssel Teater i Hjørring fra den 12. juni til og med den 3. august 2019.

Referat:
Med flere end 10.000 solgte billetter har Hjørring Revyen allerede nu solgt flere billetter til årets forestilling end hele sidste år.